2020 жылы ғылым саласын қаржыландыру көлемі екі есеге артады – министр
DATE: 15:14, 12 Желтоқсан 2019 | GMT +5
TITLE: 2020 жылы ғылым саласын қаржыландыру көлемі екі есеге артады – министр
URL: https://kaz.inform.kz/news/2020-zhyly-gylym-salasyn-karzhylandyru-kolemi-eki-esege-artady-ministr_a3594084/
META: DATE: 15:14, 12 Желтоқсан 2019 | GMT +5
TOTAL WORDS: 182
AUTHOR(S):
TEXT: Форум барысында халықаралық жоғары рейтингілі ғылыми журналдарда жетістіктерін жариялайтын көрнекті қазақстандық ғалымдар «Scopus award – 2019» жалпыұлттық сыйлығын алды. «Ғалымдар мемлекет тарапынан марапатталып жатса – бір басқа, ал мынадай марапаттау – бір басқа, себебі бұл марапат дүниежүзіндегі әріптестеріңіздің алдында танылу дегенді білдіреді. Мемлекет басшысы Қасым-Жомарт Тоқаев, Елбасы және Үкімет ғылым саласын дамытуға үлкен маңыз беріп отыр. Келесі жылы ғылым саласын қаржыландыру көлемі екі есе артады», - деді ҚР Білім және ғылым министрі Асхат Аймағамбетов марапаттау рәсімінде. Оның айтуынша, соңғы екі жылда елімізде жазылған ғылыми жұмыстар саны 2, 5 есеге ұлғайған. «Scopus, Elsevier базаларына 100 мың ғалым кіріп, қажетті ақпараттарды алуда. Бұл – ғылымды дамыту үшін өте маңызды. Біз мамандарды, ғылыми қызметкерлерді дайындау туралы айтқан кезде білім беру бағдарламаларына: магистратура, доктарантураға, доктарантурадан кейінгі институттарды дамытуға үлкен көңіл бөлеміз. Өткен жылы маңызды заң қабылданды. Онда нені оқыту керек, қанша көлемде оқу керектігін бұдан былай Білім және ғылым министрлігі емес, ЖОО-лардың өздері анықтайды. Бұл еліміздегі ғылымның дамуы үшін маңызды нәрсе деп ойлаймын. Соңғы екі жылда ғылыми жұмыстар саны 2, 5 есе ұлғайды. Бұған жоғарыда аталған мәліметтер базасына тіркелу де әсер етті», - дейді Асхат Аймағамбетов
